Hekk kif bħalissa ninsabu f'pandemija, bosta koppji pposponew it-tieġ tagħhom. Iżda l-COVID-19 ma qatgħetx qalb Leanne u Matthew Cassar li żżewġu xorta waħda. Minkejja li żżewġet f'ċirkostanzi kemmxejn differenti minn kif aħna mdorrijin, Leanne ddeċidiet li tilbes libsa bajda xorta waħda. Il-qassis li żewwiġhom, Fr Chris Ellul, ikkonferma dan fuq il-midja soċjali filwaqt li fisser l-apprezzament għall-ħbiberija tagħhom kemm waqt mumenti sbieħ kif ukoll f'mumenti diffiċli. Fr Chris irringrazzja lil Leanne tal-ferħ, is-sapport, sinċerità u s-sensittività tagħha. Filwaqt lil Matthew irgrazzjah għall-għajnuna u l-ħbiberija. Huwa awguralhom ħafna snin flimkien.